CELEX: C2005/171/50
Language: da
Date: 2005-07-09 00:00:00
Title: Sag T-172/05: Sag anlagt den 29. april 2005 af Armacell Enterprise GmbH mod Kontoret for Harmonisering i det Indre Marked (Varemærker og Design)

9.7.2005   
            
            
               DA
            
            
               Den Europæiske Unions Tidende
            
            
               C 171/30
            
         Sag anlagt den 29. april 2005 af Armacell Enterprise GmbH mod Kontoret for Harmonisering i det Indre Marked (Varemærker og Design)
   (Sag T-172/05)
   (2005/C 171/50)
   Det sprog, stævningen er affattet på: engelsk
   Ved De Europæiske Fællesskabers Ret i Første Instans er der den 29. april 2005 anlagt sag mod Kontoret for Harmonisering i det Indre Marked (Varemærker og Design) af Armacell Enterprise GmbH, Münster (Tyskland) ved lawyer O. Spuhler.
   Den anden part i sagen for appelkammeret var NMC, Société Anonyme, Raeren (Belgien).
   Sagsøgeren har nedlagt følgende påstande:
   
               —
            
            
               Afgørelse truffet den 23. februar 2005 af Første Appelkammer ved Kontoret for Harmonisering i det Indre Marked (Varemærker og Design) i sag R 552/2004-1 annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Armacell Enterprises GmbH.
            
         
               EF-varemærket, der søges registreret:
            
            
               Ordmærket ARMAFOAM for varer i klasse 20 (varer i form af systemkomponenter eller slutprodukter fremstillet af elastomerer, termoplastisk eller duroplastisk skumstof), ansøgningsnr. 2 487 338.
            
         
               Indehaver af det i indsigelsessagen påberåbte varemærke eller tegn:
            
            
               NMC S.A.
            
         
               Det i indsigelsessagen påberåbte varemærke eller tegn:
            
            
               EF-ordmærket NOMAFOAM for varer og eller tjenesteydelser i klasse 17, 19, 20, 27 og 28 (plastic i halvforarbejdet tilstand; polystyrenskum; byggematerialer (ikke af metal; …) EF-varemærkenummer 672 816.
            
         
               Indsigelsesafdelingens afgørelse:
            
            
               Afslag på indsigelsen.
            
         
               Appelkammerets afgørelse:
            
            
               Annullation af den indklagede afgørelse og afslag på EF-varemærkeansøgningen.
            
         
               Søgsmålsgrunde:
            
            
               Tilsidesættelse af artikel 43, stk. 5, andet punktum, og artikel 8, stk. 1, litra b), i forordning nr. 40/94 for så vidt som der ikke er risiko for forveksling mellem de omhandlede varemærker og varer